ef09c5c39963ece7d020c4f802809d4a
harpun med elastik eller trykluft?
dykkerguiden.dk
2021.39
når harpunen skal affyres, er der nogle modeller, der affyrer med trykluft og nogle der er elastikdrevne. 

jeg vil anbefale at vælge en elastikdreven model, da denne type har meget slagkraft, er præcis og nærved lydløs, når harpunen affyres. man kan desuden øge slagkraften ved at tilføje flere elastikker, selvom det ikke er nødvendigt til undervandsjagt i danmark.

den eneste ulempe ved en elastikdreven harpun er at spyddet kun er 6-7 mm tykt, så man kan risikere at det bøjer, hvis man rammer bunden eller en sten.

spyd til trykluftharpuner er ofte 8 mm tykke, hvilket betyder at det ikke bøjer lige så nemt. det kan dog være sværere at sigte med en trykluftharpun, og de har også den store ulempe, at affyringen støjer, hvilket risikerer at skræmme fiskene væk. modsat den elastikdrevne, kræver trykluftharpunen også mere vedligeholdelse.

jeg vil derfor anbefale en elastikdreven harpun.
21ef50e672b1c1e44673d0953cc3b393
hvilken længde skal harpunen have?
dykkerguiden.dk
2021.39
en af de vigtigste aspekter at overveje, når du skal købe en harpun til undervandsjagt er længden på selve harpunen. det kommer nemlig helt an på, hvilke fisk du gerne vil fange og hvor øvet du er.

en harpun på under 55 cm er til dig, der gerne vil afprøve undervandsjagten for første gang og vil skyde fisk som fladfisk. den er nem at lade, men kan ikke skyde særlig store fisk.

vælg en harpun på mellem 55 og under 75 cm, hvis du gerne vil skyde fisk som fladfisk og havørreder. denne længde er en god allrounder, som er nem at tage i brug.

de mest solgte er omkring 75 cm i længden. med denne længde får du nemlig mulighed for at skyde alle typer fisk, der svømmer rundt i danske farvande, dvs. både laks, torsk, multer og havørreder kan fanges.

kommer du over 75 cm får du mulighed for at skyde større fisk. 90 cm er også en god allrounder til de danske forhold, mens en harpun på 100 cm er god til åbent vand, hvor sigtbarheden samtidig er god.

generelt gælder der, at jo lavere sigtbarheden der er, jo mindre en harpun har du brug for. og vælger du en meget lang model, får du sværere ved at bevæge dig rundt med den. drømmer du om en udlandstur med hulejagt en dag, har du fx brug for en kort harpun.

til de danske forhold vil jeg anbefale en længde på mellem 75 cm-100 cm.
9950cfacc067066b962c14bb54cdd2ff
hvilket materiale?
dykkerguiden.dk
2021.39
overordnet set fås harpuner i tre forskellige materialer: aluminium, kulfiber og træ. 

de fleste fremstilles i enten aluminium eller kulfiber. begge materialer er ret billige, dog er kulfiber lidt dyrere. men det har den fordel, at det er meget let og mere slidstærkt.

en harpun i træ er til dem, der er lidt nørdede omkring undervandsjagt. modellerne af træ er nemlig håndlavede og derfor også en del dyrere. så de er til dig, der har undervandsjagt kært og gerne vil eje en harpun, der ser godt ud og oser af nostalgi.
18d2ac9301ece4208b10aa395395d8be
linehjul eller ej?
dykkerguiden.dk
2021.39
et linehjul giver dig mulighed for at hale fisken ind i stedet for, at du skal svømme op til overfladen. dog er det kun i få tilfælde at det faktisk er relevant. hvis man vil fange fisk på mere end 5 kg kan det være en hjælp, samt hvis man jager på dybt vand eller i huler.

til danske farvande anbefaler jeg generelt en harpun uden linehjul.